izzako/sundanese-pixelgpt huggingface dataset:
Ayeuna, Basa Jepang Standar dipaké di sakabéh wewengkon Jepang, teu ngan ukur dina tipi jeung radio, tapi ogé dipaké dina tanda-tana lalu lintas di sakuliah Jepang saperti dina sistim jalan raya, kareta api jeung bandar udara
Para pamuda ilahar maké dialek lokal tur basa standar, sanajan dina sababaraha kasus, basa lokal dipangaruhan ku basa standar, jeung versi "standar" Basa Jepang wewengkon ogé dipangaruhan ku dialek-lokal
Hurup hirup dina Basa Jepang mangrupa sora "murni", sarimbag jeung Basa Spanyol, Yunani jeung Itali
Ngan hurup hirup nu teu ilahar nyaéta hurup hirup luhur , nu saperti , tapi dipadetkeun ngaganti nu buleud
Basa Jepang mibanda lima hurup hirup, sarta hurup hirup panjang nyaéta ponetik, mangka mibanda versi pondok jeung versi panjang
Susunan dasar kecap Basa Jepang nyaéta Subyek Obyek Kecap Gawe
Subyek, Obyek, jeung hubungan grammatikal ilaharana ditandaan ku partikel, nu mana ahiran dina kecap dimodifikasi, sarta saterusna disebut postposition
"Infleksi" jeung "konjugasi"
Kecap barang dina Basa Jepang henteu dumasar boh kana jumlah atawa jenis
Upamana "hon" hartina "buku" atawa "buku-buku"
Hal ini sacara eksplisit bisa nembongkeun leuwih ti hiji, bisa ku cara nambahkeun jumlahna (biasana maké kecap itungan) atawa ku nambahkeun ahiran (jarang dipaké)
Kecap keur jalma umumna dina harti tunggal
Upamana "Tanaka-san" hartina "Bapa/Ibu Tanaka"
Kecap anu nembongkeun jalma atawa sato nu loba dijieun ku nambahan ahiran kolektip (kecap benda nu nembongkeun loba), saperti "-tachi"
Kecap saperti "hitobito" "jalma", salawasna leuwih ti saurang, kecap benda dina Basa Jepang tanpa awalan boh keur tunggal atawa jamak
"Hito" (人) hartina "saurang" atawa "jalma", "ki" (木) hartina "satangkal" atawa "tatangkalan" boh keur tunggal atawa jamak
Kecap gawe nyaéta gabungan nu nembongkeun "tenses", nu aya dua, nyaéta: baheula jeung kiwari, atawa lain-baheula, nu dpake keur kiwari jeung nu bakal datang
Kecap gawe ngagambarkeun nu dipilampah, bentuk"-te iru" nembongkeun terus lumangsung (atawa tacan rengse)
Conto séjén parabohan kaayaan, bentuk "-te iru" nembongkeun pagawéan nu sampuran dipigawe
Contone, "kite iru" hartina "Manéhna geus datang (tur masih di dieu)", tapi "tabete iru" hartina "Manéhna keur dahar"
Teu saperti siga basa kulon, Basa Jepang mibanda sistim gramatikal keur nembongkeun kasopanan jeung resmi
Nu ilahar dipaké dina Basa Jepang aya tilu tingkatan kasopanan nyaéta: ka sasama ("kudaketa" 砕けた atawa "futsuu" 普通), ka saluhureun ("teineigo" 丁寧語) sarta kanu dipihormat ("keigo" 敬語)
Basa Jepang asli atawa basa Jepang nu dianggap asli ti masarakat Jepanga raket pakait jeung bagéan sajarah jeung Jepang kiwari, disebutna "yamato kotoba" (大和言葉 atawa 大和詞, contona "kecap-kecap Yamato"）, nu ku sababaraha konteks kadangkala disebut salaku "wa-go" (倭語 atawa 和語, contona "basa Wa")
Kecap tambahan tina basa asli ieu, kaasup dina Basa Jepang kiwari nu ngawengku sajumlah kecap injeuman tina basa Cina atawa dijieun tina akar basa Cina ku nuturkeun pola Basa Cina
Kecap-kecap ieu disebutna "kango", nu asup kana basa asli dina abad ka lima belas salila pakait jeung budaya Cina, boh langsung atawa ngaliwatan Koréa
Dumasar kana sababaraha kira-kira, kecap Basa Cina kurang leuwih aya 70 persen dina kosa kata Basa Jepang modérn tur kecap-kecap ieu dipaké dina paguneman
saméméh abad kalima, Basa Jepang teu ngobagaan sistim tulisan sorangan
Basa Jepang mimiti ngasupkeun tina tulisan Cina kaasup ogé sababaraha aspek budaya Cina sanggeus diwanohkeun ku pandita jeung pangajar Korea dina abad kalima jeung kagenep masehi
Mimitina, tulisan Basa Jepang ngagunakeun Basa Cina klasik, nu mana ngaran Jepang digambarkeun ku karakter nu dipaké dumasar kana sora ucap lain kana harti kecapna
Saterusna, ieu prinsip dipaké dina nuliskeun sajak jeung karya sastra Jepang asli, sababaraha kecap ditulis maké karakter nu dumasar kana hartina lain kana sora ucap baca Cina
Conto tina campuran ieu nyaéta Kojiki, nu ditulis dina taun 712 SM
Hal ieu mangrupa munggaran tina maké karakter Cina dina nuliskeun Basa Jepang, disebutna "man'yōgana", hiji tulisan nu maké karakter CIna keur sora ucap dina ngaruntuykeun kecap Basa Jepang keur diucapkeun unggal kecapna
Diajar Basa Jepang
Pamaréntah Jepang ngayakeun tes standar keur ngukur kamampu maca jeung nulis Basa Jepang keur pamake basa kadua: nu pangilaharna nyaéta Japanese Language Proficiency Test (JLPT)
Japanese External Trade Organization JETRO ngayakeun "Business Japanese Proficiency Test", keur nguji kamampu pangaweruh Basa Jepang keur kaperluan bisnis
nyaéta "suku kata" dina Basa Jepang, salah sahiji tina opat sistim nulis Basa Jepang, nyaéta katakana, kanji jeung rōmaji (atawa huruf Latin)
Boh hiragana jeung katakana duanana maké sistim kana, nu mana unggal syumbol ngagambarkeun hiji mora
Unggal "kana" hurup hirup (saperti "a" あ); konsonan dituturkeun ku hurup hirup (saperti "ka" か); atawa "n" ん, nasal sonorant nu gumantung kana konteksna saperti "m", "n", atawa "ng" dina basa Inggris (IPA ), atawa saperti nasal vowel dina Basa Perancis
Hiragana dipaké keur kecap nu euweuh huruf kanji-na, kaasup partikel saperti "kara" から "ti," jeung ahiran saperti "~san" さん "Bapa, Ibu, Akang, Teteh" Hiragana ogé dipaké keur kecap nu kanji-na teu dipikanyaho kunu nulis, ogé kunu maca, atawa bentuk formal keur kaperluan tulisan
Infleksi kecap pagawean jeung kecap sipat, upama dina conto , "BE MA SHI TA" ditulis dina hiragana
Dina sababaraha kasus, bagéan akar ieu ogé ditulis dina hiragana
Hiragana ogé dipke keur kaperluan cara maca kanji disebutna "furigana"
Artikel sistim nulis Basa Jepang ngajelaskeun leuwih jéntré kumaha sistim nulis ieu dipaké
Aya dua sistim utama keur susunan hiragana, susunan heubeul iroha, sarta susunan nu leuwih anyar gojūon
Sistim nulis hiragana
Hiragana mibanda susunan karakter dasar, "gojūon" , nu bisa dirobah ku sababaraha cara
Ku cara nambahkeun "dakuten" tandana (゛), keur konsonan saperti "k" atawa "t" robah jadi "g" atawa "d": "k"→"g", "t"→"d", "s"→"z", jeung "h"→"b"
Hiragana nu dimimitina ku "h" ogé bisa ditambahan "handakuten" tandana (゜), "h" robah jadi "p"
Bagéan nu saeutik dina hiragana keur "ya", "yu" atawa "yo" (urutanna ゃ, ゅ atawa ょ ) bisa ditambahan ditungtungna ku "i"
Robahna "i" ieu, sora vokalna jadi palatalization
Tambahan kana "y" leutik disebutna yōon
Tambahan "tsu" leutik っ disebutna "sokuon" nunjukkeun geminate konsonan (rangkep)
Kalurna "desah" sarta stop kadangkala dipaké dina ahir kalimat
Ieu ditulikeun ku konsonan rangkep dina rōmaji
Dina tulisan teu resmi, lima vokal kana kadangkala dipaké keur manjangkeun sora saperti haa, nee (はぁ, ねぇ)
Aya hiragana nu jarang dipaké nyaéta "Wi" ゐ jeung "we" ゑ
"V" ゔ nyaéta tambahan modérn keur ngagambarkeun sora "v" dina basa asing saperti Basa Inggris, sabab Basa Jepang teu mibanda sora hurup "v", diganti ku "b"
Ieu ogé jarang dipaké sabab kecap injeuman jeung tarjamahan ilaharna ditulis maké katakana
Tabel di handap ieu nunjukkeun hiragana jeung tulisan romajina
Anu warna beureum kana nu jarang dipaké
kabéhanna aya 104 kasus
Sora "ti" dieja てぃ, tapi bagéan sora ieu ngan kapanggih dina kecap injeuman, mangka ilaharna ditulis maké katakana
Kombinasi にゃ, にゅ, jeung にょ ulah pahili jeung sekuen んや, んゆ, sarta んよ
Kombinasi に maké "y" leutik ngagambarkeun hiji mora, sabalikan sekuen ん dituturkeun ku "y" gedé nunjukkeun dua sora nu misah
béda ieu bisa digambarkeun ku minimal dua pasangan かにゅう "ka-nyu-u", "ngahiji", かんゆう "ka-n-yu-u", "ngarayu", nu gampang dibédakeun dina ngucapkeun, sanajan sababaraha gaya nulis romawi duanana ditulis"kanyu"
Dina cara nulis romawi, duanana dibédakeun ku nambahkeun "apostrophe": "kanyū" and "kan'yū"
Iwal ti partikel kecap は, を, jeung へ ("wa", "o", jeung "e"), sarta sababaraha aturan teu pasti, Basa Jepang diucapkeun saperti nu ditulis
Hal ieu teu salawasna bener: dina sistim ngeja saméméhna, bisa ditempo dina sajarah cara maca kana loba aturan cara ngeja: iwal ti dina cara maké ayeuna
Aturan cara ngeja nu sabenerna dumasar kana , "make kana"
Aya dua hiragana nu cara macana "ji" (じ and ぢ) jeung dua hiragana nu dibacana "zu" (ず and づ)
Dua pasangan ieu teu bisa saling ngaganti
Ilaharna, "ji" dituliskeun じ jeung "zu" ditulis ず tur aya sababaraha hal nu istimewa
Lamun dua suku kata mimiti dina kecap aya dua suku kata teu maké "dakuten" jeung suku kata sarua maké "dakuten", nu dipaké nyaéta hiragana nu sarua
Conto, "chijimeru" (‘niiskeun’ atawa ‘nyurutkeun’) dieja ちぢめる
Conto keur kecap nu nembongkeun dakuten sora "rendaku", dipaké hiragana nu asli
Contona, "chi" (血 "getih") diucapkeun ち (chi)
Lamu 鼻 hana (“irung”) jeung 血 dihijikeun, jadina "hanaji" 鼻血 "mimisan"), sora 血 robah tina "chi" jadi "ji"
Mangka "hanaji" dieja はなぢ dumasar kana ち: hiragana dasar dipaké keur nuliskeun 血. Ku cara nu sarua, "Tsukau" (使う; "make") dieja つかう dina hiragana, jadi "kanazukai" (かな使い; "make kana" .. atawa .. "ortografi kana ") dieja かなづかい dina hiragana
Tapi, aturan di luhur teu bisa dipaké keur kecap nu teu pakait langsung jeung harti asalna
Kecap basa Jepang‘lightning’, contona, "inazuma" (稲妻)
Bagéan ‘稲’ hartina ’sawah’, ditulisna いな dina hiragana tur dibaca: "ina"
Bagéan 妻 hartina ’pamajikan’ tur dibacana "tsuma" (つま) lamun ditulina dipisahkeun atawa leuwih sering ditulis "zuma" (ずま) lamun ayana sanggeus suku kata séjén
Taya hiji ogé dina kompenen itu nu ‘lightning’, tapi duanana mun ngahiji nyieun kecap ‘lightning’
Dina kasus ieu, ejaan hiragana nu ilahar dipaké nyaéta いなずま tinimbang いなづま
Hiragana ilaharna dipaké ngeja "long vowel" nu ditambahkeun kana "kana vowel" kadua
Kecap chōon (tanda "vowel" panjang) (ー) leuwih ilahar ditulis dina katakana tinimbang maké hiragana, contona kecap word らーめん, ramen (mie), tapi pamakéan ieu dianggap teu biasa
Kecap teu biasa dimimitian ku kana ん ("n")
Ieu mangrupa kecap dasar shiritori
Sanajan kitu, "n" is kadangkala langsung dituturkeun ku "vowel"
Contona, "ren'ai" 恋愛 ("cinta romantis, emosi") ditulis dina hiragana れんあい tinimbang れない "renai" (kecap nu teu angger)
Hiragana diwangun tina "man'yōgana", karakter Basa Cina nu dipaké keur ngucapkeun dina kalimah Basa Jepang sarta mimiti dipaké dina abad kalima
Bentuk hiragana asalna tina "sōsho" nyaéta kaligrafi Cina
Gambar di handap nembongkeun asal hiragana tina manyōgana ngaliwatan sōsho
Bagian luhur nyaéta karakter hurup dina bentuk kaisho, karakter tengah nu warna beureum nembongkeun bentuk karakter sōsho, sarta panghandapna nyaéta hiragana
Munggaran hiragana dijieun, teu bisa ditarima ku sakabéh kalangan
Loba nu ngarasa yén Basa Cina leuwih nunjukkeun jalma nu boga pendidikan
Dina sajarah Jepang, bentuk "kaisho" nyaéta karaktek nu ilahar dipaké ku lalaki, mangka disebutna , "tulisan lalaki", sedengkeun bentuk "sōsho" kanji nu biasa dipaké ku awewe
Saterusna hiragana mimiti ilahar dipaké di kalangan awewe, nu teu diijinan keur sakola nu luhur saperti lalaki
Bentuk tulisan ieu ilahar dipaké tur disebutna "tulisan awewe"
Contona, "The Tale of Genji" jeung novel awal-awal nu ditulis ku awewe lolobana ngagunakeun hiragana
Pangarang lalaki mimiti nulis litelatur maké hiragana
Hiragana, maké gaya tulisan nu saayana, geus dipaké dina surat-surat teu resmi saperti surat pribadi, sedengkeun katakana jeung kanji dipaké keur dokumen resmi
kabéhdieunakeun, hiragana jadi remen dipaké tinimbang katakana, hususna keur keca-kecap injeuman ti basa séjén (contona, ti mimiti abad ka-19), dina ngaran transliteration, sasatoan, telegram, sarta hal-hal nu dianggap perlu
Aslina, sakabéh soran leuwih ti hiji hiragana
Dina taun 1900, sistimna disederhanakeun nu mana unggal sora ngan hiji hiragana
Hiragana séjénna disebut Sajak atawa "lagu Iroha" ("lagu/sajak warna-warni"), dina abad ka-10, ngagunakeun sakali hiragana (iwal ti "n" ん)
Di handap nembongkeun romanisasi hiragana; dibaca dina cara maca Basa Jepang modérn
Catetan dina baris panungtung dimimitian ku kana nu jarang dipaké nyaéta ("we" ゑ)
Hiragana dina Unicode
Dina Unicode, Hiragana maké titik kode U+3040 nepi ka U+309F: Dina Unicode blok hiragana kasusun ku sakabéh karakter hiragana dina runtuyan modérn, kaasup "vowels" leutik jeung kana yōon kana keur unggal suku kata, kaasup "wi" jeung "we" nu kuno tur "vu" nu jarang dipaké
Sakabéh kombinasi hiragana boh "dakuten" jeung "handakuten" nu dipaké dina Basa Jepang modérn kawengku, sarta bisa dipaké ku maké hiragana dasar dituturkeun ku karakter dakuten jeung handakuten (U+3099 jeung U+309A)
métodeu ieu dipaké ku nambahkeun "diacritics" kana kana nu teu ilahar dipaké, contona maké dakuten keur "vowel" murni atawa handakuten kana kana nu teu kaasup grup-h. Karakter U+3095 jeung U+3096 nyaéta か ("ka") leutik jeung け ("ke") leutik
U+309F nyaéta "digraph" より ("yori") biasana dipaké dina teks nu nangtung
U+309B jeung U+309C nyaéta spase(taya kombinasi) sarua jeung karakter dakuten jeung handakuten
Taya karakter dina kode U+3040, U+3097, atawa U+3098
あ dina hiragana atawa ア dina katakana (IPA: ) salah sahiji kana Basa Jepang nu ngawakilan hiji mora
あ dumasar kana gaya sōsho tina kanji 安, sarta ア tina radical kanji 阿. Dina susunan abjad sistem Basa Jepang modérn, mangrupa hurup munggaran saméméh い. Tambahanna, mangrupa hurup ka 36 dina Iroha, sanggeus て, saacan さ. Hurup hiragana ieu disusun ku kana no digabungkeun jeung silang
Unicode keur あ nyaéta U+3040, sarta Unicode keur ア is U+30A2
Versi nu leuwih leutik tina (ぁ, ァ) dipaké keur injeuman ti luar kana Basa Jepang, saperti ファ (fa)
Dina Basa Jepang Braille, あ atawa ア ditulis: Dina kode Morse keur あ atawa ア, nyaéta －－・－－
Dina Japanese phonetic alphabet, dibacana "朝日のア" (Asahi no A.)
Keur nulis "a", mimiti nyieun garis lempeng [ti kénca ka katuhu]
Terus nyieun garis nangtung
| Hasilna, "a" saperti kieu: Terus, tambahkeun karakter "no"
の Hasilna あ
Katakana (片仮名) nyaéta syllabary Basa Jepang, salah sahiji tina opat sistim nulis Basa Jepang
Nu séjénna nyaéta hiragana, kanji jeung rōmaji
Kecap "katakana" hartina "kana sejen," asalan tina turunan katerangan gramatikal Basa Jepang, dina Basa Cina disebut "kambun" (漢文)
Kana ieu ditulis salian ti karakter Basa CIna sarta nerangkeun frase dina Basa Jepang
Katakana dicirikeun ku "garis lurus" jeung "sudut tajam", sarta skrip sederhana dina Basa Jepang
Dua sistim utama dina susunan katakana, susunan heubeul iroha, jeung susunan nu leuwih anyar gojūon
Dina basa Jepang modérn, leuwih remen dipaké keur transkripsi kecap tina basa asing (disebut "gairaigo")
Contona, "television" ditulis
Katakana ogé ilahar dipaké keur ngaran nagara, ngaran tempat ogé ngaran jalma asing
Contona Indonesia ditulis インドネシア jeung Budhi ditulisna ブディ (Budi)
Katakana ogé dipaké keur "onomatopoeia", tulisan nu ngagambarkeun sora, contona , hartina "Ding" ilaharna ditulis dina katakana
Watesan téhnik jeung ilmiah ogé ilaharna ditulis dina katakana, upamana keur ngaran species sasatoan jeung tutuwuhan sarta mineral
Katakana kadangkala dipaké ogé keur "transcription" ngaran parusahaan Jepang
Contona Suzuki ditulisna スズキ, jeung Toyota ditulisna トヨタ
Katakana dipaké ogé keur kaperluan husus, upamana rambu-rambu, iklan jeung "hoardings"
Contona, nu ilahar kapanggih ココ "koko" (di dieu), ゴミ "gomi" (runtah) atawa メガネ "megane" (kacapanon), sarta dina kalimah-kalimah nu penting ditulisna dina katakana
Sanggeus Perang Dunya Kadua, dokumen resmi ditulis maké campuran katakana jeung kanji, sarta maké cara sarua maké hiragana jeung kanji dina Basa Jepang modérn, ayeuna katakana keur okurigana jeung partikel saperti "wa" atawa "o"
Katakana dipaké ogé keur telegram di Jepang saméméh taun 1988 sarta mimiti dipaké dina karakter komputer taun 1980-an
Loba komputer nu maké Katakana salian ti Kanji jeung/atawa Hiragana
Sanajan kecap injeuman nu asalna tina Basa Cina ilaharna ditulis maké kanji, kecap injeuman nu asalana tina Basa Cina modérn langsung dirobah kana Basa Jepang dumasar kana cara macana on'yomi, sarta biasa ditulis maké katakana
Contona kabéhanna ilahar ditulis maké katakana tinimbang kanji
Nu pangkawentarna tina Basa Cina nyaéta ラーメン (mie) jarang ditulis maké 拉麺
Aya sababaraha hal anu tibalik, nu mana kanji dijieun tina tulisan katakana
Contona, コーヒー ("kohi"), "kopi", nu alternatipna ditulis maké kanji 珈琲
Kanji ieu ilahar dipaké, sanajan jarang, ilaharna dipaké ku parusahaan kopi ngarah katempona anyar
Katakana kadangkala dipaké keur ngagantikeun hiragana dina furigana keur ngagamapeung maca dina kecap nu ditulis dina karakter Roman, atawa keur kecap-kecap asing, saperti nu ilahar dipaké dina kanji, sangkan macana sarua jeung aslina
Katakana kadangkala dipaké ogé keur nembongkeun kecap nu diucapkeun ku urang asing atawa logat nu teu ilahar, ku karakter asing, robot jeung salian ti eta
Contona, dina komik, obrolan karakter asing atawa robot dituliskeun コンニチワ ("konnichiwa") keur ngagantikeun nu ilhara dina hiragana こんにちは ("konnichi wa")
Katakana dipaké ogé keur nembongkeun on'yomi (Chinese-derived) cara maca kanji dina kamus kanji
Kadangkala ngaran urang Jepang ditulis maké katakana
Hal ieu ku sabab baheula geus ilahar dipaké, utama nini-nini nu ngaranna ditulis ku katakana
Geus ilahar keur nuliskeun kecap nu hésé dibaca dina kanji maké katakana
Kajadian ieu leuwih sering kapanggih di widang kadokteran
Contona, kecap "dokter kulit", 皮膚科, "hifuka", kanji kadua, 膚, dianggap hese, mangka kecap "hifuka" ilaharna ditulis 皮フ科 atawa ヒフ科 dina katakana
Ampir saru jeung kanji 癌 "gan", "kanker", leuwih remen ditulis dina katakana atawa hiragana
Katakana dipaké keur notasi musik tradisional,saperti Tozan ryu shakuhachi, sarta dina sankyoku disusun ku koto, shamisen jeung "shakuhachi"
Frase asing kadangkala disalin ku nambahkeun titik di tengah disebut atawa ditulis misah
Lamun nu maca dianggap ngarti kana kecap "gairaigo" dina éta frase, tanda titik di tengah teu dipaké
Contona, frase コンピュータゲーム (konpyūta gēmu)(game komputer), mibanda dua "gairaigo" nu geus ilahar dipaké, dina nulisna teu maké titik tengah
Ngeja katakana béda kacida jeung hiragana
Dina hiragana dieja panjang nu maké tambahan dua "vowel" kana, katakana ilaharna maké vowel extender mark disebut chōon
Tanda pondok ieu dituturkeun langsung dina teks, datar dina yokogaki, atawa teks datar, sarta nangtung dina tategaki, atawa teks nangtung
Katakana ilahar dipaké keur nulis kecap injeuman tina basa séjén; "vowel" panjang dina Basa Jepang nu ditulis dina katakna ilaharna ditulis dina hiragana
Aya sababaraha nu husus saperti ローソク(蝋燭)("rōsoku")(lilin) atawa ケータイ(携帯)("kētai")(telepon keupeul)
Aksara "tsu" leutik ッ disebutna "sokuon" nunjukkeun konsonan "geminate", nu ditulis dina rōmaji ku dua konsonan
Contona, "bed" ditulis dina katakana ベッド ("beddo")
"Sokuon" ieu kadangkala dipaké keur nu teu sarua teu sora aslina
Contona, h-ganda dina ch nu ilahar dina ngaran urang Jerman
Bach, contona, jadi バッハ (Bahha); Mach is マッハ (Mahha)
Ayana "h" ganda dina Bach jeung Mach (nu maké tsu leutik) mangrupa kana panghadéna keur ngaran urang Jerman
Kecap ti basa séjén kacida hesena ditulis dina Basa Jepang, Khruschev jadi フルシチョフ (Furushichofu)
Ali Khamenei jadi アリー・ハーメネイー (Arī Hāmeneī)
Dina Wikipedia Basa Jepang aya rujukan イツハク・パールマン (Itsuhaku Pāruman) jeung イツァーク・パールマン (Itsāku Pāruman), Itzhak Perlman
Katakana mimiti dipaké dina Periode Heian bagéan tina karakter "man'yōgana" nembongkeun cara maca (furigana) kanji dina kanbun
Contona, "ka" カ jadi beulah kénca "ka" 加 "nambahan"
Ku cara ieu, loba runtuyan radical katakana sarua jeung nu dibaca dina kanji
Katakana mibanda dua bentuk kode nyaéta, "halfwidth" sarta "fullwidth"
Bentuk "halfwidth" aslina ti JIS X 0201
Ieu kaasup "halfwidth" Katakana di beulah katuhu ASCII
Lolobana "halfwidth Katakana" merlukeun sa-bit keur unggal kana
Dina ahir taun 1970, runtuyan dua-bit karakter ampir sarua jeung dina JIS X 0208 keur nembongkeun Hiragana tur Kanji jeung nu séjénna
Masalahna, JIS_X_0208 nu dina Katakana karakter bébasna ngan hiji-bit saperti dina JIS_X_0201
Konflik ieu ngajadikeun loba kontroversi
Katakana dina JIS_X_0208 nyokot dua-bit byte (minimalna), mangka loba (hususna nu heubeul) dina output Katakana jadi legana-dua-bit
Ieu ku sabab kitu katakana dina JIS_X_0201 disebut "halfwidth" sarta JIS_X_0208, "fullwidth"
Sanajan kitu, loba enconfing nu teu "halfwidth" tina Hiragana
Sanajan jarang dipaké, dina kanyataana "halfwidth" katakana masih remen dipaké dina sistim jeung kode
Contona, judul mini disc ngan bisa asup dina ASCII atawa "halfwidth" katakana, sarta "halfwidth" katakana ilahar dipaké dina komputerisasi mesin hitung, mesin kasa di toko, sarta judul tipi digital jeung DVD dina Basa Jepang
Sababaraha kode Basa Jepang nu ilahar saperti EUC-JP, Unicode jeung Shift-JIS maké "halfwidth" Katakana sarua jeung "fullwidth"
béda jeung, ISO-2022-JP nu teu mibanda "halfwidth" Katakana, ilahar dipaké dina SMTP jeung NNTP
"Halfwidth" katakana ilahar dipaké dina layar atawa memori
Dina Unicode, "fullwidth" katakana maké titik kode U+30A0 ka U+30FF : "Halfwidth" sarua jeung "fullwidth" katakana ogé aya
Kode ieu aya dina Bentuk blok "Halfwidth" jeung "Fullwidth" (U+FF00–U+FFEF) , mimiti ti U+FF65 nepi ka U+FF9F (karakter U+FF61–U+FF64 nyaéta fungsi tanda baca "halfwidth"): Titik kode 32D0 nepi ka 32FE nyaéta rundayan "Circled Katakana"
Catetan: "circled" ン euweuh Katakana keur Basa Ainu
Katakana kadangkala dipaké keur Basa Ainu
Unikna Basa Ainu maké katakana, konsonan ayana di suku kata panungtung keur ditembongkeun ku katakana versi leutik nu pakait jeung konsonan panungtung jeung "vowel" nu teu "teratur"
Contona "up" diulis maké ウㇷ゚ ("u" dituturkeun "pu" leutik)
Dina Unicode, blok "Phonetic Extensions" Katakana (U+31F0–U+31FF) keur basa Ainu
Karakter nu remen dipaké dina Basa Ainu ngan: Rujukan
Wikipedia Basa Inggris, Juli 2006
Kanji (Basa Jepang: ) nyaéta tulisan Cina nu dipaké dina sistim tulisan Basa Jepang modérn salian ti hiragana (平仮名), katakana (片仮名), jeung angka Arab
Dina Basa Jepang watesan "kanji" (漢字) hartina "karakter Han"
Masih kénéh jadi "perdebatan" kumaha sajarahna tulisan CIna datang ka Jepang, tapi nu ilahar ditarima yén monk Buddha ti Karajaan Baekje di Korea nu mawa tulisan dina Basa Cina ka Jepang di abad kalima
Tulisan ieu dina Basa Cina jeung remen dibaca unggal waktu
Ti harita, sistim ieu disebut "kanbun" (漢文), hal nu penting dina tulisan Cina nyaéta "diacritical mark" nu ngidinan pamake Basa Jepang keur maca tulisan dumasa kana aturan grammar Basa Jepang
Mangsa harita, Basa Jepang teu boga bentuk tulisan sorangan
Sistim nulisna disebut "man'yōgana" (dipaké dina tulisan antologi sajak "Man'yōshū") nu ngamekarkeun karakter Cina keur kaperluan sora tinimbang harti anu ditulisna
Man'yōgana ditulis dina gaya "cursive" jadi "hiragana", hiji sistim nulis nu ilahar dipaké ku awewe (nu teu bisa sakola luhur)
Loba tulisan dina era Heian nu dipigawe ku awewe ditulis dina
"Katakana" muncul dina cara nu ampir sarua: mahasiswa sakola biara nyederhanakeun "man'yōgana" jadi unsur tunggal
Sanajan aya dua sistim tulisan, hiragana jeung katakana, duanana ngarujuk ka kumpulan "kana", nu asalna tina kanji
Dina Basa Jepang modérn, kanji dipaké keur nulis bagéan tina basa saperti kecap barang, bagean kecap sipat jeung bagean kecap gawe , sedengkeun "hiragana" digunakeun keur nulis infleksi tungtung kecap gawe jeung sifat ("okurigana"), partikel, jeung kecap di mana kanji nu hésé dibaca atawa diinget
Katakana dipaké keur ngawakilan onomatopoeia jeung kecap injeuman nu lain tina-Basa Jepang
Pamakéan katakana keur nulis kecap injeuman mangrupa hal nu anyar sanggeus Perang Dunya Kadua
saméméhna, kecap injeuman ditulis maké kanji, sanajan dipaké keur artina (煙草 atawa 莨 "tabako" = "roko") atawa dieja sacara fonetik(天婦羅 atawa 天麩羅 "tempura")
Pamakéan kanji ku cara ieu disebutna "ateji"
Sabalikna tina kanji pentingna hanzi Basa Cina keur dipaké nulis Basa Jepang, ayeuna aya dua béda nu jelas antara kanji jeung hanzi, kaasup karakter nu dijieun di Jepang, karakter ieu mibanda harti nu béda dina basa Jepang, sarta ngirim WWII keur nyederhanakeun kanji
"Kokuji" (国字; hartina "karakter nasional") nyaéta karakter anéh di Jepang
"Kokuji" ogé disebut "wasei kanji" (和製漢字; lit
"karakter Cina buatan Japan")
Aya ratusan "kokuji" (tempo )
Lolobana jarang geus langka dipaké, tapi aya sababaraha nu penting dina tambahan nulis Basa Jepang
Salian ti "kokuji", aya kanji nu geus aya hartina dina Basa Jepaang tur béda harti jeung Basa Cina
Kanji ieu henteu kaasup kana "kokuji" tapi disebutna "kokkun" (国訓) kaasup: Karakter heubeul jeung karakter anyar
Kanji nu sarua kadangkala ditulis ku dua cara nu béda, 旧字体 ("Kyūjitai"; "gaya karakter heubeul") (舊字體 dina Kyūjitai) jeung 新字体 ("Shinjitai"; "gaya karakter anyar")
Di handap sababaraha conto Kyūjitai nu dituturkeun ku Shinjitai: "Kyūjitai" geus dipaké saméméh Perang Dunya Kadua, jeung loba nu teu lengkep, sarua jeung karaktertradisional Cina
Sanggeus perang pamaréntah ngawanohkeun "Shinjitai" nu disederhankaeun dina "Dapta bentuk karakter Kanji Tōyō Kanji" ("Tōyō Kanji Jitai Hyō", 当用漢字字体表)
Sababaraha nu anyar ampir sarua jeung karakter nu disederhanakeun nu dipaké di Cina
Saperti dina prosés nyederhanakeun di Cina, sababaraha shinjitai mibanda bentuk singgetan (略字, "Ryakuji") maké tulisan leungeun, tapi jelas jeung "daksa" karakter nu teu disederhanakeun (正字 "seiji") nu ngan bisa ditarima dina konteks sapopoé
Kaca ieu némbongkeun conto tulisan leungeun singgeta, sarua jeung bentuk Shinjitai modérn, tina éra PD II
Ieu ogé tulisan leungeun sederhana nu saruan sederhana tinimbang bentuk standarna (boh nu teu kacekel atawa katarima ngan bentuk sederhana minor sanggeus perang), contona bisa ditempo di , tapi teu loba nu maké tur teu popular, saperti saméméh perang nu teu ditarima sacara sosial tur ngan ukur dipaké dina tulisan leungeun
Loba tulisan Cina nu teu dipaké dina Basa Jepang
Sacara téori, aya karakter Cina nu jadi karakter Jepang, "Daikanwa Jiten", salah sahiji kamus kanji nu ilahar dipakér, aya kira-kira 50,000 asupan, sanajan loba asupan nu teu dipaké dina Basa Jepang
Sabab aya sababaraha cara ngasupkeun kanji kana Basa Jepang, hiji kanji bisa dipaké jeung nuliskeun sakecap atawa sababaraha kecap (atawa, di hal nu ilahar, morphemes)
Tina pamikiran nu maca, kanji disebut boga hiji atawa leuwih cara "maca"
Nangtukeun cara maca bakal gumantung kana konteks, arti, dipaké keur naon jeung iraha diana kalimah
Sababaraha kanji nu ilahar mibanda sapuluh atawa leuwih cara maca
Cara maca ieu sacara normal dipisahkeun salaku "on'yomi" (atawa "on") atawa "kun'yomi" (atawa "kun") "On'yomi" (cara maca Basa Cina)
On'yomi (音読み), cara maca Sino-Basa Jepang, Basa Jepang ngadeukeutan cara ngucapkeun karakter Basa Cina dina waktu mimiti diwanohkeun
Sababaraha kanji diwanohkeun sababaraha kali tina bagéan karakter Cina dina waktu nu béda, maka mibanda sababaraha "on'yomi", tur sababaraha harti oge
"Kanji" nu dijieun di Jepang sacara normal teu mibanda "on'yomi", tapi aya sabaraha iwal saperti karakter keur 働 'digawe', nu mibanda kun'yomi "hataraku" jeung on'yomi "dō", sarta 腺 'kelenjar', nu ngan mibanda on'yomi "sen"
Ilaharna, "on'yomi" diklasifikasikeun kana opat tipe: Conto Nu ilahar dipaké dina cara maca nyaéta "kan-on"
Cara maca "go-on" hususna dipaké dina watesan Budha saperti "gokuraku" 極楽 "sorga"
Cara maca "tō-on" aya dina sababarah kecap saperti "isu" "korsi" atawa "futon"
Dina Basa Cina, lolobana karakter pakait jeung suku kata Basa Cina tunggal
Sanajan kitu, sababaraha homographs disebut 多音字 (duo1yin1zi4) saperti 行 (Basa Cina: hang2, xing2) (Basa Jepang: "kō", "gyō") mibanda leuwih ti hiji cara maca dina Basa Cina nembongkeun harti nu béda, nu dipaké ogé dina Basa Jepang
Tina sisi "tonality", lolobana suku kata dina Basa Cina (utamana di Cina Tengah nu mana ahir dina konsonan eureunleuwih ilahar dipaké tinimbang dina dialek modérn) teu saru persis jeung (consonant-vowel) phonotactics gedé dina Basa Jepang klasik
Lolobana "on'yomi" disusun ku dua mora (sukubata atawa gentakan), nu kadua mibanda vowel leuwih panjang dina mora mimiti (dina "i" dina kasus "e" jeung "u" dina kasus "o", dumasar kana linguistic drift dina sababaraha abad), atawa dina suku kata "ku", "ki", "tsu", "chi", atawa suku kata "n", dipilih keur ngadeukeutan konsonal ahir di Cina Tengah
Kanyataanna, konsonan samemeh vowel tinimbang "i", saperti dina suku kata "n", nu ditambahkeun kana Basa Jepang leuwih hadé tinimbang nurutan dina Basa Cina; taya hiji ogé kajadian dina kecap Basa Jepang asli
"On'yomi" loba kajadian dina multi-kanji susunan kecap (熟語 "jukugo"), loba nu hasilna diadopsi (sapanjang kanjina sorangan) kecap Basa Cina keur konsép nu euweuh dina Basa Jepang atawa teu bisa diucapkeun sacara alus maké kecap asli Jepang
prosés injeuman ieu salawasna dibandingkeun keur Basa Inggris nu nginjeum tina Basa Latin jeung Norman-Peranci, saprak watesan injeuman Cina leuwih husus, atawa dianggap keur sora nu leuwih resmi tinimbang nu aslina
Kaiwalan dina aturan ieu keur ngaran kulawarga, nu ku "kun'yomi" asli dibaca saperti nu ilahar dipaké (tempo di handap)
"Kun'yomi" (cara maca Basa Jepang)
Kun'yomi (訓読み), cara maca Basa Jepang, atawa bacaan asli, nyaéta cara maca nu didasarkeun kana cara ngucapkeun kecap Basa Jepang asli atawa "yamatokotoba", nu ampir padeukeut jeung harti dina karakter Basa Cina mangsa munggaran diwanohkeun
Saperi dina on'yomi, aya sabararaha cara maca "kun" keur kanji nu sarua, sarta sababaraha kanji teu mibanda "kun'yomi"
Contona, kanji wetan, 東, mibanda "on" dibaca "tō"
Sanajan kitu, dina Basa Jepang geus aya dua harti keur kecap "wétan", nyaéta : "higashi" jeung "azuma"
Mangka karakter kaji 東 mibanda cara ngucapkeun nu ditambahkeun salaku "kun'yomi"
Kanji 寸, ngalambangkeun karakter Cina keur ukuran (ampir deukeut kana inci)), euweuh basa Jepang asli nu sarua, mangka ngan mibanda "on'yomi", "panonpoé"
Jumlah sakabeh karakter kanji
Jumlah karakter kanji teu dipikanyaho sacara pasti
Dina "Daikanwa Jiten" aya kurang leuwih 50,000 karakter, mangrupa hasil pamikiran nu lengkep, tapi kaayeunakeun dina kamus di daratan Cina aya leuwih ti 80,000 karakter kanji, tur loba karakter nu teu dipikawanoh
Karakter éta loloba teu dipaké boh di Jepang atawa di Cina
Reformasi Ortografi jeung daptar kanji
Dina 1946, sanggeus Perang Dunya II, pamaréntah Jepang sacara resmi ngareformasi runtuyan orthografi
Sababaraha karakter disederhanakeun jadi glyph, disebut 新字体 ("shinjitai")
Jumlah karakter dina aturan dikurangan, runtuyan karakter formal keur diajar dina unggal tingkatan sakola ditangtukeun
Loba bentuk variasi jeung alternatif tina karakter kanji nu ilahar dikurangan
Ieu dimaksudkeun keur usaha ngajarkeun kanji ka barudak dina buku tur terus-terusan
Hal ieu mangrupa petunjuk nu sederhana, mangka loba karakter di luar standar ieu dipikanyaho tur ilahar dipaké
"Artikel utama: Kyōiku kanji
Kanji Kyōiku 教育漢字 ("kanji pendidikan") nyaéta 1006 karakater kanji nu diajarkeun di sakola dasar di Jepang
Jumlah ieu jadi 881 saprak taun 1981
Tingkatan ieu diturunkeun dina palajaran kanji tur disebut Gakunen-betsu kanji haitōhyō 学年別漢字配当表), atawa "kanji gakushū "
Kanji Jōyō 常用漢字 nyaéta 1,945 karakter kanji nu aya dina kanji kyōiku, ditambah 939 kanji tur diajarkeun di SMP jeung SMA
Dina buku citak, karakter di luar kategori ieu ditulis maké "furigana"
Kanji Jōyō mimiti dipaké dina taun 1981, keur ngagantikeun runtuyan saméméhna nyaéta 1850 karakter nu disebut Kanji nu ilahar dipaké ("tōyō kanji" 当用漢字) nu mimiti dipaké dina taun 1946
"Kanji Jinmeiyō" 人名用漢字 nyaéta 2,928 karakter nu aya dina kaji Jōyō, ditambah 983 nu kapanggih dina ngaran masarakat Jepang
Dina sababaraha taun ieu, Kamentrian Kehakiman nambahan kana ieu runtuyan
Kadangkala istilah "Kanji Jinmeiyō" nujul kana sakabéh 2928 karakter, kadangkala ogé ngan 983 karakter nu dipaké keur ngaran jalma
Standar Industri Jepang keur kanji
Standar Industri Jepang keur kanji jeung kana ngahartikeun karakter titik-kode keur unggal kanji jeung kana, saperti bentuk séjén dina nulis saperti angka Hindu-Arab, keur dipaké dina prosés informasi
Geus sababaraha kali dioméan, standar ayeuna nyaéta: 2000 Kanji Basa Jepang
Runtuyan di handap bakal terus dianyarkeun ku fonétikna, saperti hari jeung kanji tambahan: 一二三人日四五六七八九十月曜火水木金土本山目見行来方東西上下中大小刀分切手口入出川外言貝寺時売買主持夫田力車読者林明士自子女男年先学生竹筆書文立事物仕化工天白心史百千万代交左右母父校毎古今
Ciamis (, Pegon: چياميس) téh hiji kabupatén nu aya di Provinsi Jawa Kulon, Indonésia
Ieu kabupatén ayana di beulah wétan rada ka kidul Jawa Kulon, pabates-bates jeung Kabupatén Majaléngka jeung Kabupatén Kuningan di béh kalér, Kabupatén Cilacap jeung Kota Banjar di béh wétan, Kabupatén Pangandaran di kidul, Kota Tasikmalaya eujeung Kabupatén Tasikmalaya di kulon
Kacamatan Banjar, nu baheulana ngahiji kénéh jeung Ciamis, ditingkatkeun statusna jadi kota administratip, jeung ti sabet tanggal 11 Désémber 2002 dijadikeun kota anu misah ti Kabupatén Ciamis
Salain éta gén, beulah kiduleun Ciamis dimekarkeun pas keur tanggal 25 Oktober 2012 jadi Kabupatén Pangandaran anu bogaeun 10 Kacamatan
Visi eujeung Misi
Visi pamaréntah Kabupatén Ciamis nyaéta; ""Ajegna Kamandirian Ékonomi Raharja Pikeun Sadayana"."
Misi pamaréntah Kabupatén Ciamis, nyaéta: Sajarah
Euceuk sajarawan W.J Van der Meulen, Puseur Karajaan Galuh téh ayana di sabudeureun Kawali (anu ayeuna jadi salah sahiji kacamatan di Ciamis)
Dina basa Sangsekerta, kecap "galuh" nunjukkeun samodél batu permata, jeung bisa ogén dipaké ajang nyebut putri raja anu eukeur maréntah jeung can kawin
Sakumaha riwayat Kota jeung Kabupatén lainna di Jawa Kulon, sumber-sumber anu nyaritakeun asal-usul hiji daérah mah umumna sipatna téh tradisional jeung aya unsur-unsur mistisan, dongéng, atawa génan legénda, mesing bisa ogén sipatna historis (kalacak ku sajarah anu nyaan)
Naskah-naskah ieu di antarana "Carios Wiwitan Raja-Raja di Pulo Jawa", "Wawacan Sajarah Galuh", eujeung ogén "Naskah Sejarah Galuh bareng Galunggung", "Ciung Wanara", "Carita Waruga Guru", "Sajarah Bogor"
Naskah-naskah ieu umumna ditulis pas keur abad ka-18 nepi ka abad ka-19
Lamun anu sajaman atawa deukeut ka jaman Karajaan Galuh mah, naskah-naskahna téh contona Sanghyang Siksa Kandang Karesian, ditulis taun 1518, pas keur Karajaan Sunda aya kénéh jeung Carita Parahyangan anu ditulis taun 1580
Nanjeurna Galuh sabagé karajaan, ari euceuk naskah-naskah kelompok kahiji mah teu leupas ti tokoh Ratu Galuh salaku Ratu nu kahiji
Dina laporan nu ditulis ku "Tim Peneliti Sejarah Galuh" (1972), aya sababaraha ngaran karajaan samodél: Ari panalitian nu historis ngeunaan iraha-irahana Karajaan Galuh ditangtungkeun, kanjat ditéang tina sumber-sumber sajaman mangrupa prasasti
Aya prasasti nu nyebutkeun aran "Galuh", mesingkeun ngaranna euweuh tétélaanna ngeunaan lokasi eujeung waktuna
Dina prasasti taun 910, Raja Dyah Balitung disebut salaku "Rakai Galuh"
Dina Prasasti Siman taun 943 M, disebutkeun amun "kadatwan rahyangta mdang bhumi mataram ingwatu galuh" nunjukkeun hiji tempat di Watugaluh, eujeung Megaluh, Jawa Wétan
Tuluy dina Piagam Calcutta disebutkeun mun para musuh panyerang Airlangga lalumpatan ka Galuh jeung ka Kulon, maranéhna diparaéhan pas keur taun 1031 Maséhi
Dina sawaréh eusi téks "Carita Parahyangan", disebutkeun mun Prabu Maharaja Linggabuanawisésa (1350-1357) diuk di Kawali salaku nu ngawasa Karajaan Sunda Galuh
Saenggeus jadi raja salila 7 taun, manéhna mangkat ka Jawa nu pas di dituna téh aya perang di Majapahit
Ari euceuk sumber nu lain mah kapanggih amun Prabu Hayam Wuruk, anu karék naék tahta pas keur taun 1350, ménta Putri Prabu Maharaja Linggabuanawisésa améh jadi pamajikannana
Ngan cenah, Patih Gajah Mada hayangeun éta Putri sinah jadi upeti
Teu kosi lila, Raja Sunda anu teu tarima ku sikep aroganna Majapahit ieu langsung milih perang nepi ka gugur dina peperangan di Bubat
Budakna nu dingaranan Prabu Niskala Wastu Kancana (1371-1475) pas keur éta leutik kénéh
Pédah ku kituna, karajaan dicekel ku Hyang Bunisora Suradipati (1357-1371) sababaraha waktu méméh tungtungna diserahkeun ka Niskala Wastu Kancana, éta génan pas keur manéhna geus Déwasa
Keterangan ngeunaan Niskala Wastu Kancana, kanjat ditémbongkeun ku bukti mangrupa Prasasti Kawali jeung Prasasti Batutulis eujeung ogén Prasasti Kebantenan
Pas keur Niskala Wastu Kancana geus maot, karajaan kusi kabagi 2 pas keur jaman barudakna, nyaéta Prabu Susuk Tunggal nu ngawasa di Pakuan jeung Prabu Déwa Niskala nu ngawasa di Kawali
Sri Baduga Maharaja (1482-1521) ngahijikeun deui Karajaan Sunda jeung Karajaan Galuh
Saenggeus runtuhna Sunda Galuh ku Kasultanan Banten, urut karajaan ieu osok disebut Karajaan Pakuan Pajajaran
Pas keur taun 1595, Karajaan Galuh taluk ka Senapati ti Mataram
Invasi Mataram ka Galuh beuki nguatan pas keur jamanna Sultan Agung
Pangawasa Galuh, Adipati Panaékan, diangkat jadi Wedana Mataram ku cacah nu jumlahna 960 urang
Pas keur Mataram ngarencanakeun serangan ka VOC di Batavia pas keur taun 1628, pasukan-pasukan Mataram di Priangan boga tujuan anu bararéda
Rangga Gempol I ti Sumejeungg misalna, hayangeun pertahanan dikuatkeun heula, ari Dipati Ukur ti Tatar Ukur, hayangeun serangan gura-giru dilakukeun
Teu ngahijina tujuan ieu génan kajadian di Galuh antara Adipati Panaékan jeung adi beuteungna Dipati Kertabumi
Dina pasalingsingan éta Adipati Panaékan kapaéhan taun 1625
Manéhna tuluy diganti ku budakna, ku Mas Dipati Imbanagara anu cicing di Cinéam
Pas jaman Dipati Imbanagara, ibukota Kabupatén Galuh dipindahkeun ti Cineam ka Calingcing
Tapi, teu lila geus ti dinya, tuluy dipindahkeun deui ka Panyingkiran
Pas taun 1693, Bupati Sutadinata diangkat ku VOC jadi Bupati Galuh ngagentikeun Angganaya
Pas taun 1706, manéhna digentikeun ogén ku Kusumadinata I (1706-1727)
Pas taun 1914, Kabupaten Galuh dipingpin ku Tumenggung Sastrawinata, anu saenyana mah lain pédah ku satujuna keturunan Bupati Galuh saacanna
Tuluy pas taun 1915, Kabupatén Galuh diasupkeun ka Karesidénan Priangan, jeung pédah euceuk Belanda, Tumenggung Sastrawinata sacara resmi ngarobah ngaran Kabupatén Galuh jadi Kabupatén Ciamis
Belanda ngaresmikeun robahna éta aran pas 1 Januari 1916
Sababaraha taun ka tukang, jebul sababaraha kahayang masarakat ajang ngarobah ngaran Kabupatén Ciamis jadi Kabupatén Galuh, pédah cenah ngaran Galuh mah boga ma'na filosofis anu luhur, maranéhna nganggep da robahna ngaran Galuh jadi Ciamis mah euweuh alesanna
Kabupatén Ciamis letak geografisna aya di 108o19' nepi ka 108o43' Bujur Wétan jeung 7o40'30" nepi ka 7o41'30" Lintang Kidul
Legana wilayah Kabupatén Ciamis nyaéta 143.378,44 hektar atawa 4,05% tina total lega daratan Propinsi Jawa Kulon
Lolobana, wilayah Kabupaten Ciamis mangrupa gunung-gunungan eujeung tonggoh, iwal di beulah kidul perbatasan eujeung Kabupatén Cilacap, Jawa Tengah
Ti sabet ayana pamekaran Kabupatén Pangandaran, anu misahkeun diri ti Ciamis, mantakna ayeuna Ciamis teu boga basisir pantéy
Kabupatén Ciamis diliwatan ku dua walungan gedé nyaéta Walungan Citanduy anu ngalir ti Gunung Cakrabuana nepi Sagara Anakan di Jawa Wétan, kalawan anak-anak walunganna: Walungan Cimuntur, Cijolang, Ciseel
Nu kadua nyaéta Walungan Cimejeung kalawan anak walunganna: Walungan Cikonjeungg, Cibegal, Cipalejeungg, Cibungur, Citatah I, Citatah II, Cigugur, Ciharuman, Cigembor, Cikuya, Cijengkol, Cimagung, jeung Walungan Cikadongdong
Lolobana wilayah Ciamis asup kana Daérah Aliran Sungai (DAS) Citanduy
Kabupatén Ciamis jadi panyambung antara pusat tumuwuhna puseur kabupatén anyar Pangandaran jeung kawasan kota Cilacap di Jawa Wétan
Ciamis ogé direncanakeun bakal diliwatan jalan tol Gedébagé, Majalaya, Garut, Tasikmalaya, Ciamis, jeung Banjar
Ieu mangrupakeun bates wilayah Kabupatén Ciamis: Lega Wilayah
Di handap ieu mangrupakeun data Badan Pusat Statistika (BPS) Kabupatén Ciamis ngeunaan lega wilayah
Wilayah anu panglegana di Kabupatén Ciamis nyaéta Kacamatan Pamarican jeung kacamatan pangleutikna Kacamatan Cimaragas
Pamakéan lahan di Kabupatén Ciamis di antarana: Iklim
Suhu udara di Kabupatén Ciamis kurang leuwih antara 20,5oC nepi ka 37,6oC
Di bagian tengah-wétan Ciamis mangrupa lahan anu henteu datar kalawan kamiringan lamping antara 0-2%, sedengkeun wilayah tengah-wétan ka arah kidul kamiringan lampingna 2-40%
Jenis taneuh di Kabupatén Ciamis nyaéta jenis latosol, podsolik, alluvial, jeung grumusol
Rata-rata curah hujan di Kabupatén Ciamis taun 2021 nyaéta 269,27 mm kalawan jumlah poé hujan 170 poé
Curah hujan panggedéna lumangsung di bulan Februari (647,3 mm), sedengkeun jumlah poé hujan paling loba nyaéta 31 poé
Kabupatén Ciamis kaasup kana tipeu iklim C numutkeun teori "Schmidt-Ferguson"
Kabupatén Ciamis kabagi kana 27 kacamatan, 258 désa, 7 kalurahan, 2.830 Rukun Warga (RW) jeung 8.758 Rukun Tetangga (RT)
Kacamatan Panawangan jadi kacamatan anu ngabogaan jumlah RT paling loba, nyaéta 537 RT
Sedengkeun Kacamatan Rancah ngabogaan 194 RW jadi anu panglobana di Kabupatén Ciamis
Kacamatan Panawangan gén ngabogaan désa panglobana nyaéta 18 désa, ai Kacamatan Cimaragas jeung Kacamatan Sukamantri jadi anu pangsaeutikna désana téh, nyaéta ngan lima désa
Di handap ieu daptar kacamatan eujeung jumlah désa anu dibogaan ku masing-masing kacamatan, sarta 7 kalurahan di Kabupatén Ciamis: Tujuh kalurahan di Kacamatan Ciamis, nyaéta: Bupati
Bupati téh nu ngajabat jadi pamingpun anu pangluhurna lingkungan pemerintah kabupatén Ciamis
Bupati Ciamis boga tanggungjawab ka gubernur provinsi Jawa Barat
Ayeuna, bupati atawa kapala daérah anu keur ngajabat di kabupaten Ciamis téh Herdiat Sunarya, bareng eujeung wakil bupatina Yana Putra
Maranéhna meunang pas Pemilihan umum Bupati Ciamis 2018
Maranéhna mimiti ngajabat ti sabet 20 April 2019, sanggeus dilantik ku gubernur Jawa Barat, Ridwan Kamil, di Aula Barat Gedung Saté Kota Bandung
Bupati Ciamis taun 1993-1998 nyaéta Brigadir Jenderal TNI (Purn) Dr. Drs
H. Raden Dedem Ruchlia, M. Si
Pamaréntah Kabupatén Ciamis miboga 8.600 urang Pagawé Nagari Sipil (PNS) di taun 2021
Numutkeun data 2021, PNS di Kabupatén Ciamis lolobana lulusan sarjana (77,01%), lulusan diploma (11,40%), lulusan SMA (10,56%), lulusan SLTP (0,87%), jeung lulusan SD (0,16%)
Ditempo tina golongan jeung pangkatna, PNS Pamaréntah Kabupatén Ciamis lolobana aya di golongan III (51,47%), kadua panglobana aya di golongan IV (37,33%), golongan II (10,79%), jeung golongan I aya 0,41 persén
Di handap ieu daptar Satuan Kerja Perangkat Daérah (SKPD) di pamarentah Kabupatén Ciamis kalawan alamat "websitena": Kaungan Daérah
Biaya pangwangunan daérah Kabupatén Ciamis ditembongkeun dina Anggaran Pendapatan Belanja Daerah (APBD)
Anggaran balanja pamaréntah Kabupatén Ciamis taun 2021 gedéna Rp2.705 triliun, naék 1% dibandingkeun APBD taun 2020
Tina total pendapatan daérah, Pendapatan Asli Daérah (PAD) Kabupatén Ciamis nyumbang Rp273 miliar atawa 10,21%, sedengkeu jeunga Alokasi Umum (DAU) nyumbang Rp1,099 triliun (41,13%)
Jumlah nu nyicingan Kabupatén Ciamis aya 1.237.726 jelma ku rincian 619.657 lalaki jeung 618.069 awéwé
Jumlah nu dumuk di Kabupatén Ciamis ningkat ti taun ka taun
Taun 2020, jumlah padumuk lalaki aya 594.000 jelma, ai awéwéna mah 607.685 jelma
Taun 2019, jumlah penduduk lalaki aya 590.767 jalma, jeung awéwé 604.409 jalma
"Sex ratio" Kabupatén Ciamis taun 2021 nyaéta 100,26, anu hartina mun dibuleudkeun di sakur 100 penduduk awéwé, aya 100-101 penduduk lalaki
Kapadetan penduduk di Kabupatén Ciamis nurun ti taun 2020-2021, tina 838 jalma/km2 jadi 775 jalma/km2
Laju tumuwuhna penduduk Kabupatén Ciamis taun 2021 gedéna 0,94 persén
Lobana penduduk di umur produktip (15-64 taun) nyaéta 846.604 jalma (68,40 persén)
Sedengkeun jumplukan umur non produktip (umur 0-14 taun katambah umur 65 taun ka luhur) jumlahna 391.122 jalma (31,60 persén)
Indeks Pangwangunan Manusa (IPM) masarakat Kabupatén Ciamis taun 2019-2021 ningkat tiap taunna, nyaéta 70,39; 70,49; jeung 70,93
Angka IPM ieu nunjukkeun kamajuan di widang pendidikan, kaséhatan, jeung ékonomi
Angka IPM taun 2021 masih leuwih handap dibandingkeun Propinsi Jawa Kulon anu gedéna 72,45
Pangeluaran per kapita masarakat Ciamis taun 2019-2021, nyusun nyaéta Rp9,557 juta; Rp9,288 juta; Rp9,259 juta
Angka kamiskinan penduduk ningkat ti taun 2020-2021, tina 91,39 rébu jalma jadi 96,60 rébu jalma
Perséntaseu penduduk miskin taun 2020 nyaéta 7,62 ningkat jadi 7,97 di taun 2021
Anu dimaksud penduduk miskin nyaéta warga anu miboga rata-rata pangeluaran per kapita per bulan di handapeun garis kamiskinan
Pangeluaran per kapita rata-rata masarakat Ciamis taun 2020-2021 dipaké kanggo kadaharan jeung non-kadaharan
Taun 2021 pangeluaran per kapita jang non kadaharan Rp450.761 jeung jang kadaharan Rp570.810
Porsi pangeluaran numutkeun kana hasil sénsus ékonomi nasional 2021 di Kabupatén Ciamis 55,88% jang kadaharan jeung 44,12% jang non kadaharan
Jumlah penduduk usia gawé umur 15 taun ka luhur taun 2021 di Kabupatén Ciamis nyaéta 960.989 urang, lolobana awéwé kalawan "sex ratio" 95,42, anu boga harti yén sakur 100 urang penduduk umur gawé awéwé, aya 96 urang lalaki umur produktip
Tina jumlah penduduk usia gawé di luhur, jumlah angkatan gawé nyaéta 671.063 urang
Tingkat pangangguran terbuka di Kabupatén Ciamis taun 2021 nyaéta 5,06% kalawan penduduk awéwé anu nganggur leuwih saeutik tibatan lalaki
Tingkat Kasempetan Gawé (TKK) taun 2021 nurun saeutik dibanding taun 2020, jadi 94,94%
Lamun ditempo tina tingkat partisipasi angkatan gawé (TPAK), mangka pagawé lalaki miboga tingkat partisipasi leuwih gedé dibandingkeun pagawé awéwé nyaéta 86,50 dibandingkeun jeung 53,92 persén
Persentaseu jumlah pagawé di widang tatanén taun 2021 aya 26,93%, di widang manufaktur aya 28,87%, jeung di widang jasa aya 44,20%
Numutkeun kana tempat berobat jalan rahayat Kabupatén Ciamis taun 2021, mangka lolobana warga ngubaran panyakit ka praktik doktér/bijeung kalawan 51,75%, ka klinik/praktik doktér balaréa 19,66%, ka puskésmas/puskésmas pembantu 17,10%, ka rumah sakit 9,83% sesanan ka unit kaséhatan balaréa, pangobatan tradisional jeung sajabana
Kitu ogé jeun proses babaran, lolobana geus maké jasa perawat/bijeung kalawan persentaseu 80,48% di taun 2021
Sedengkeun babaran anu ditulungan ku tanaga non medis aya 1,34%
Angka harapan hirup warga Kabupatén Ciamis taun 2021 nyaéta 72,02 taun
Di Ciamis, aya kana 2.733 sakola, 687.113 siswa jeung 36.290 guru
Di handap ieu nembongkeun ngeunaan indikator pendidikan di Kabupatén Ciamis taun 2021: Tingkat pendidikan anu ditamatkeu ku masarakat Ciamis kawilang handap sabab ukur 47,64% anu namatkeun SMP ka luhur
Sedengkeun aya 22,67% penduduk anu bisa namatkeun sakola SMA ka luhur di taun 2021
Komoditas tatanén di Kabupatén Ciamis taun 2020-2021 anu pinunjul mangrupa paré, béas, jagong jeung kedelé
Taun 2020, produksi paré di Kabupatén Ciamis nyaéta 282.791 ton, béas 162.466 ton, jagong 45.433 ton, jeung kedelé 45 ton
Dina mangsa 2021, produksi paré, paré, jeung kedelé ngaronjat
Nanging, komoditi jagong nurun di taun 2021
Produksi paré taun 2021 mampu ngahasilkeun 59,18 kwintal per hektar, ningkat ti taun 2020 tina 53,43 kwintal per hektar.Di handap ieu data produksi hasil tatanén Kabupatén Ciamis taun 2021: Komoditas sayuran anu pinunjul di Kabupatén Ciamis taun 2021 sacara umum naék dibandingkeun taun saméméhna
Komoditas sayuran anu pinunjul nyaéta: Komoditas bubuahan anu pinunjul di Kabupatén Ciamis taun 2021 nyaéta: Di Kabupatén Ciamis loba nu miara lauk boh dina balong atawa walungan/sawah
Di handap ieu data produksi lauk nurutkeun kana témpat miarana taun 2020: Komoditas ingon-ingon anu pinunjul di Kabupatén Ciamis taun 2021 nyaéta: Konstruksi
Numutkeun kana harga berlaku, séktor konstruksi nyumbangkeun 8,96 persén kana Produk Doméstik Régional Bruto (PDRB) Kabupatén Ciamis di taun 2021
Taun 2020, séktor konstruksi nyumbangkeun 8,45% sarta 9,19 persén di taun 2019
Lamun dumasar kana harga konstan, séktor konstruksi nyumbangkeun 9,33 persén di taun 2021, 9,09 persén di taun 2020, jeung 9,80 persén di taun 2019
Perbankan jeung Investasi
Data injeuman masarakat Kabupatén Ciamis ka bank lolobana digunakeun kana usaha jeung konsumsi kabutuhan anu lobana Rp1.868.334,33 juta, sedengkeun digunakeun jang modal usaha gedéna Rp1.804.308,59
Di handap ieu data injeuman numutkeun kana jenis pangusahaan taun 2021: Laju tumuwuhna ékonomi Kabupatén Ciamis dumasar kana PDRB ningkat gedéna 3,66%
Distribusi PDRB Kabupatén Ciamis dirojong ku séktor tatanén 23,28%, séktor perdagangan 19,85%, séktor transportasi jeung pergudangan 12,74%, jeung séktor industri pangolahan gedéna 7,42%
Garis kamiskinan masarakat Kabupatén Ciamis terus turun ti taun 2017-2019, terus ningkat di taun 2020
Garis kamiskinan di Kabupatén Ciamis taun 2021 kacatet gedéna Rp389.676 per kapita per bulan, sedengkeun taun 2020 kacatet gedéna Rp378.108 per kapita per bulan
Perséntaseu kamiskinan di Kabupatén Ciamis taun 2017-2019: Perdagangan
Séktor perdagangan nyumbangkeun 19,85% kana PDRB Kabupatén Ciamis di taun 2021
Numutkeun kana data poténsi désa taun 2021, di Kabupatén Ciamis aya 170 kompleks pertokoan, 282 réstoran, 26 kopérasi unit désa jeung 105 kopérasi simpan pinjam
Di Kabupatén Ciamis aya 31 fasilitas pasar kalawan bangunan permanén, sarta 27 fasilitas pasar semi permanén, jeung 4 fasilitas pasar teu maké wangunan
Di handap ieu sabaraha hiji pasar anu aya di Kabupatén Ciamis: Pertambangan jeung Energi